b'\n_START_ARTICLE_\nBo\xc5\xa1tjan\n_START_SECTION_\nIzvor imena\n_START_PARAGRAPH_\nIme Sebastijan oziroma Sebastjan z danes prevladujo\xc4\x8do skraj\xc5\xa1ano obliko Bo\xc5\xa1tjan izhaja iz latinskega imena Sebastianus, ki je s kon\xc4\x8dnico -ianus izpeljano iz gr\xc5\xa1kega imena \xce\xa3\xce\xb5\xce\xb2\xce\xb1\xcf\x83\xcf\x84o\xcf\x82  (Sebast\xc3\xb3s). To ime razlagajo z gr\xc5\xa1ko besedo \xcf\x83\xce\xb5\xce\xb2\xce\xb1\xcf\x83\xcf\x84o\xcf\x82 (sebast\xc3\xb3s) v pomenu \xc2\xbb\xc4\x8dastljiv, vzvi\xc5\xa1en, svetni\xc5\xa1ki, cesarski\xc2\xab. Gr\xc5\xa1ko ime \xce\xa3\xce\xb5\xce\xb2\xce\xb1\xcf\x83\xcf\x84o\xcf\x82 pa je pravzaprav prevod latinskega imena Avgustus (slovensko Avgust), ki se ga je prvi nadel rimski cesar Gaius Iulius Caesar Octavianus Augustus\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Bo\xc5\xa1tjan: 10.047. Med vsemi mo\xc5\xa1kimi imeni pa je ime Bo\xc5\xa1tjan po pogostosti uporabe uvr\xc5\xa1\xc4\x8deno na 19. mesto.\n_START_SECTION_\nOsebni praznik\n_START_PARAGRAPH_\nV koledarju je ime Bo\xc5\xa1tjan (Sebastjan, Sebastijan) zapisano 20. januarja (sv. Sebastijan, mu\xc4\x8denec, \xe2\x80\xa0 20. jan. v 3.stol.)\n_START_SECTION_\nPriimki nastali iz imena\n_START_PARAGRAPH_\nIz imena Sebastijan oziroma Bo\xc5\xa1tjan so nastali naslednji priimki: Basta, Baste, Bastl, Ba\xc5\xa1, Ba\xc5\xa1a, Ba\xc5\xa1l, Ba\xc5\xa1tijan\xc4\x8di\xc4\x8d, Ba\xc5\xa1tjan\xc4\x8di\xc4\x8d, Bostele, Bosti\xc4\x8d, Bo\xc5\xa1tijan\xc4\x8di\xc4\x8d, Bostjan\xc4\x8di\xc4\x8d, Bastl, Bo\xc5\xa1l, Bo\xc5\xa1tele, Bo\xc5\xa1tijan\xc4\x8di\xc4\x8d, Bo\xc5\xa1tjan, Bo\xc5\xa1tjan\xc4\x8di\xc4\x8d, Sabjan, Sabjani\xc4\x8d, Sebe\xc5\xa1tjen, Sebjeni\xc4\x8d, \xc5\xa0abjan, \xc5\xa0eban, \xc5\xa0ebe\xc5\xa1tjen, \xc5\xa0ebijan, \xc5\xa0ebjani\xc4\x8d, \xc5\xa0ebjeni\xc4\x8d, Va\xc5\xa1, Va\xc5\xa1a, Va\xc5\xa1el, Va\xc5\xa1l, Vasle in drugi.'